b"\n_START_ARTICLE_\nSant Pere de les Destres\n_START_SECTION_\nArquitectura\n_START_PARAGRAPH_\n\xc3\x89s una esgl\xc3\xa9sia de planta rectangular d'una \xc3\xbanica nau, amb una petita sagristia de planta quadrada adossada al mur lateral dret. T\xc3\xa9 volta de can\xc3\xb3 en l'interior i teulada a dues vessants en l'exterior. A la fa\xc3\xa7ana es troba la porta d'acc\xc3\xa9s d'arc de mig punt i una petita obertura circular en la part superior, \xc3\xbanic punt d'il\xc2\xb7luminaci\xc3\xb3 de l'esgl\xc3\xa9sia. _NEWLINE_Un petit espadat s'aixeca en el v\xc3\xa8rtex de la fa\xc3\xa7ana. L'obra, de pedra, est\xc3\xa0 arrebossada i pintada.\n_START_SECTION_\nHist\xc3\xb2ria\n_START_PARAGRAPH_\nOrigin\xc3\xa0riament rom\xc3\xa0nica, l'esgl\xc3\xa9sia de Sant Pere tenia el cementiri al seu costat, on eren enterrats els habitants de les Destres, Masbarrat i els ve\xc3\xafnats de Cal Canonge i Mas d'en Palau. Aquesta funci\xc3\xb3 es perllong\xc3\xa0 fins a la construcci\xc3\xb3 d'un nou cementiri al costat de la nova esgl\xc3\xa9sia de l'Alb\xc3\xa0, de la qual depenia. _NEWLINE_Apareix documentada l'any 1388. L'any 1888 s'hi van fer obres de condicionament i en l'actualitat apareix molt transformada. L'any 1983 es va pintar exteriorment."